**Gymnázium Matky Alexie, Jesenského 4/A, 811 02 Bratislava**

www.gma.edupage.org

**Kritériá pre prijímanie žiakov do 1. ročníka osemročného štúdia pre školský rok 2015/2016**

**Študijný odbor – zameranie: 79 02 J gymnázium**

**Počet prijímaných žiakov: 30**

V zmysle § 65 zákona NRSR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov stanovujem pre prijímanie žiakov na osemročné štúdium pre školský rok 2015/2016 tieto kritériá:

1. Termín prijímacej skúšky:

1. termín – 11. máj 2015

2. termín – 14. máj 2015

2. Prijímacie skúšky pozostávajú z predmetov:

a) test z matematiky – 55 minút;

b) test zo slovenského jazyka a literatúry – 50 minút;

V uvedených predmetoch je obsah skúšok stanovený vzdelávacími štandardami Štátneho vzdelávacieho programu v ZŠ (§ 65 ods. 2).

c) etický test – 15 minút (zameraný na hodnotovú orientáciu žiaka, nie na vedomosti z náboženstva);

3. Prijímacie skúšky vykonajú všetci prihlásení uchádzači.

4. Prijatý môže byť žiak:

- ktorý úspešne absolvoval 5. ročník ZŠ,

- ktorý získal primárne vzdelanie podľa § 16 ods. 3 písm. a/ cit. Zákona,

- ktorý si v riadnom termíne podal platnú prihlášku na štúdium na Gymnázium Matky Alexie,

- úspešne vykonal prijímaciu skúšku,

- ktorého rodičia sú si vedomí, že škola je zameraná na katolícku výchovu.

5. Hodnotenie úspešnosti uchádzačov, ktorí vykonajú prijímaciu skúšku:

- písomný test z matematiky max. 50 bodov

- písomný test so slovenského jazyka a literatúry max. 50 bodov

- písomný etický test max. 20 bodov

spolu max. 120 bodov

Podmienkam prijímacej skúšky nevyhovie uchádzač, ktorý z písomného testu z matematiky alebo z písomného testu zo slovenského jazyka a literatúry získal 22 bodov a menej alebo z etického testu 7 bodov a menej.

6. Uchádzači, ktorí sa podľa uvedených kritérií umiestnia na 1. – 30. schválenom mieste, budú pozvaní na zápis, ktorý je podmienkou štúdia na gymnáziu. Ak sa nezapíše dostatočný počet uchádzačov (30), budú prijatí uchádzači, ktorí vyhoveli kritériám a umiestnili sa na ďalších miestach podľa poradia a podali odvolanie voči rozhodnutiu o neprijatí pre nedostatok miesta.

7. V prípade rovnosti bodov budú o poradí žiaka postupne rozhodovať body z prijímacej skúšky z matematiky a potom z prijímacej skúšky zo slovenského jazyka a literatúry a nakoniec z prijímacej skúšky z etiky. Ak by aj tieto body boli rovnaké, porovnáme známky zo ZŠ z predmetu matematika a potom z predmetu slovenský jazyk a literatúra, a to postupne od 5. ročníka až po 2. ročník. Ak by aj tieto známky boli rovnaké, budú prijatí všetci uchádzači s uvedeným rovnakým počtom bodov.

O prijatí uchádzačov rozhodne riaditeľ školy, ktorý na posúdenie ich predpokladov zriadi prijímaciu komisiu ako svoj poradný orgán.

Riaditeľ školy zverejní zoznam prijatých uchádzačov na verejne prístupnom mieste v areáli školy a na webovej stránke školy do 18. mája 2015.

Zoznam bude obsahovať poradie uchádzačov zoradených podľa celkového počtu bodov.

Riaditeľ školy vydá rozhodnutie uchádzačovi podľa výsledkov prijímacieho konania. Spolu s doručením rozhodnutia o prijatí škola uchádzačom oznámi termín, miesto a spôsob zápisu na štúdium na strednej škole.

Voči uchádzačovi, ktorý sa nezúčastnil zápisu, riaditeľ strednej školy začne konanie o zrušení rozhodnutia o prijatí.

Voči rozhodnutiu o neprijatí sa môže zákonný zástupca žiaka odvolať v zákonnej lehote uvedenej v rozhodnutí o neprijatí.

Ak sa prijatý žiak nezúčastní zápisu, riaditeľ školy ponúkne uvoľnené miesto ďalšiemu žiakovi v poradí podľa výsledkov prijímacieho konania pri splnení podmienky, že zákonný zástupca žiaka uplatnil postup podľa predchádzajúcej vety (odvolanie).

Poznámky:

1. Žiak základnej školy podáva prihlášku na štúdium na strednej škole na predpísanom tlačive .

2. Žiak základnej školy podáva prihlášku riaditeľovi ZŠ, ktorú navštevuje, do 10. apríla 2015. Riaditeľ ZŠ ju odošle na strednú školu do 20. apríla 2015.

Kritériá prerokované a schválené na pedagogickej rade dňa 27. januára 2015.

V Bratislave 27. januára 2015 RNDr. Mgr. Ján Goč

riaditeľ školy